Pariz, 24. januar 2017.

**Konferencija o riziku zemalja 2017.**

**2017.:** **Godina političkih i bankarskih rizika za zemlje u usponu**

**Uprkos nedavnom ekonomskom oporavku, neizvesnost će i ove godine biti dominantan element u globalnoj ekonomskoj klimi.**

**Svetska trgovina pod pretnjom protekcionizma**

Nakon dve uzastopne godine sporijeg rasta na svetskom nivou, perspektiva bi trebalo malo da se popravi u 2017. (sa 2,5% na 2,7%). Taj trend će biti vođen poboljšanjem poslovanja u zemljama u usponu (rast od 4,1%), zbog oporavka u Brazilu i Rusiji, što kompenzuje usporavanje u Kini. Razvijene zemlje će imati stabilan rast od 1,6%.

Slab razvoj u svetskoj trgovini (prognozira se 2,4% za 2017., u poređenju sa prosekom od 2,2% između 2008. i 2015. godine, do prosečnih 7,0% između 2002. i 2007. godine) može se dodatno iskomplikovati zbog oživljavanja protekcionističke merama, nakon izbora Donald Trampa. U kratkom roku, te mere će imati manji uticaj na američku ekonomiju na kraju ciklusa (+1,8%) nego što će imati na druge zemlje koje izvoze u velikoj meri u SAD: Centralna Amerika (naročito Honduras, El Salvador, Meksiko i Ekvador) i neke azijske zemlje (kao što su Vijetnam i Tajland).

S obzirom da se **Meksiko** veoma oslanjanja na izvoz u SAD (što predstavlja 7% BDP-a), u svetlu visoke inflacije i pada investicija, Coface je spustio svoju procenu rizika zemlje na **B**. **Argentina** će, međutim, biti relativno imuna na „Tramp efekat“ i, nakon teške godine, trebalo bi da počne da koristi pogodnosti svojih reformi. Coface stoga povećava svoju procenu rizika zemlje za Argentinu na **B**.

**Globalni politički rizici na rekordno visokom nivou u 2017.**

Politički rizici će biti razlog za zabrinutost i u 2017.

Među razvijenim ekonomijama, Evropa je ta koja se suočava sa najvećom političkom neizvesnošću, jer čeka ishod većeg broja odlučujućih izbornih bitaka, kao i detalje o tačnim uslovima Bregzita. Tokom prošle godine, evropski pokazatelj političkog rizika kompanije Coface porastao je u proseku za 13 poena za Nemačku, Francusku, Italiju, Španiju i Veliku Britaniju. Ako bi se pojavio još jedan veliki politički problem, razmera sličnih britanskom referendumu, evropski rast bi se mogao usporiti u proseku za 0,5 bodova.

Politički rizici u zemljama u usponu veći su nego ikada, vođeni socijalnim nezadovoljstvom i povećanim bezbednosnim rizikom. CIS (zbog Rusije, sa rezultatom od 63% od 100% u 2016.) i regiona Severne Afrike / Bliskog istoka (sa Turskom i Saudijskom Arabijom, obe na 62%) pokazuju najveće rizike među velikim ekonomijama u usponu. Povećanje političkih i socijalnih frustracija u Južnoj Africi delimično je krivo za sniženje rejtinga na **C**, u atmosferi veoma lošeg rasta.

Bezbednosni rizici, koji uključuju terorističke napade, sukobe i ubistva, predstavljaju novi faktor u nastajanju indikatora političkog rizika. Ne iznenađuje da su oni najveći u Rusiji i Turskoj.

**Kreditni rizici: visok nivo duga je pretnja za bankarski sektor u zemljama u usponu**

Ovaj povećani kreditni rizik može se pojaviti u različitim oblicima, u zavisnosti od zemlje.

Nivo nesolventnosti kompanija trebalo bi da nastavi da opada u razvijenim ekonomijama. Negativan aspekt je, međutim, da je količina kreiranja kompanija često niža od nivoa pre krize (varijacija od -19,8% u Nemačkoj, -5,1% u Sjedinjenim Američkim Državama i -4,1% između 2015. i najvišeg nivoa pre krize). Krediti visoko zaduženih kompanija troše sredstva koja su na raspolaganju za brzo razvijajuće mlađe kompanije.

Prezaduženost kompanija je još jedan problem za zemlje u usponu. Kompanije u Kini imaju najviši nivo duga (ekvivalentno više od 160% BDP-a), a taj dug je porastao za 12 BDP poena između drugog kvartala 2015. i drugog kvartala 2016. godine. Stopa lošeg duga u bankarskom sektoru raste oštro u Rusiji, Indiji, Brazilu i Kini, a uslovi kreditiranja su sve strožiji.

**Povećanje rejtinga u Evropi i podsaharskoj Africi**

Ovo je prvi put od sredine 2015. godine da je Coface dodelio više povećanja od pogoršanja rejtinga u svojim procenama rizika zemlje.

**Španija** je unapređena na A3, dok su **Island** i **Kipar** (gde se rizici vezani za kapitalne kontrole smanjuju), sada dobili ocenu **A2** i **B**. Zemlje centralne Evrope nastavljaju sa poboljšanjem u rangiranju, među 160 zemalja procenjenih od strane kompanije Coface. U **Estoniji (A2)**, **Srbiji (B)** i **Bosni i Hercegovini (C)** došlo je do poboljšanja u poslovnim okruženjima i rast u ovim zemljama dostiže zadovoljavajući nivo. **Bugarska (A4)** je potvrdila svoj oporavak, zahvaljujući umerenom rastu i nastavku konsolidacije bankarskog sektora.

U podsaharskoj Africi, manje zemlje su odmakle dalje nego veće ekonomije. Dve najuspešnije zemlje u regionu su **Gana (B)**, koji je položila test svoje demokratsku zrelosti u decembru, a sada ima dobar nivo upravljanja javnim finansijama, i **Kenija (A4)**, kod koje se vidi podsticaj u turizmu i povećanju javnih investicija.



**KONTAKTI ZA MEDIJE:**

Maria KRELLENSTEIN - Tel. +33 (0)1 49 02 16 29 maria.krellenstein@coface.com

Justine LANSAC – T. +33 (0)1 49 02 24 48 justine.lansac@coface.com

|  |  |
| --- | --- |
|

|  |
| --- |
| **O kompaniji Coface**Grupa Coface, svetski lider u osiguranju potraživanja, kompanijama iz celog sveta nudi rešenja za zaštitu od rizika neizmirenja finansijskih obaveza od strane klijenata, kako na domaćem tržištu, tako i za izvoz. U 2015. godini, Grupa je, uz pomoć svojih 4.200 zaposlenih, ostvarila konsolidovani prihod od 1,490 milijardi evra. Prisutna direktno ili posredno u 100 zemalja, Coface obezbeđuje transakcije 50.000 kompanija u više od 200 zemalja. U svakom kvartalu, Coface objavljuje procene rizika za 160 zemalja, na osnovu svog jedinstvenog znanja o platežnom ponašanju kompanija i na osnovu stručnosti svojih 660 osiguravača koji se nalaze blizu klijenata i njhovih dužnika.COFA-listed-emblems_black[www.coface.com](http://www.coface.com)Coface SA. nalazi se na listingu odeljka A berze Euronext ParisISIN: FR0010667147 / Tiker: COFA |

 |